
«Виртуалды пациент ЖТД-дің клиникалық ойлауын қалыптастыру тәсілі ретінде»

	
	Қадамдар
	Әрекет алгоритмі

	1
	Науқастың шағымдарын нақтылау.
	Жетекші сұрақтар қоя отырып, науқастың шағымдарын нақтылады, негізгі және қосымша шағымдарды ажыратты. Аурудың жетекші синдромын анықтады. 

	2
	Аурудың анамнезін нақтылау.
	Анықтау: симптомдардың ұзақтығы, науқас бұл симптомдармен бұрын кездескен бе, бұл жағдайды қалай тоқтатқан, осы ауру бойынша дәрі-дәрмектерді тұрақты түрде қабылдайды ма және тағы басқалар. 

	3
	Өмір анамнезін нақтылау.
	Анықтау: науқаста қосымша аурулар бар ма, аллергияның бар/жоқтығы, бастан өткерген жарақаттар, операциялар, тәуелділіктер, бастан өткерген/тұқым қуалайтын аурулар және тағы басқалар.  

	4
	Дифференциалды диагностика жүргізу.   
	Клиникалық ойлау дағдыларын көрсетті. Жетекші синдром, ауру анамнезі және өмір анамнезі негізінде, әрі қарай дифференциациялау үшін ықтимал диагноздарды анықтау. 

	5
	Науқастың физикалық тексеруін жүргізу.
	Дене бітімінің түрін бағалау, ДСИ-ді есептедім. 
ABCDE жүйесі бойынша (А – Airways – тыныс жолдарының өткізгіштігі; B – Breating – тыныс алу; С – Circulation – қан айналымы; D – Disability – "әрекет қабілеттілігі" (неврологиялық мәртебе); E – Exposure – сыртқы көрініс (температура, тері жабындары, шырышты қабаттар, жарақаттардың болуы және т.б.) физикалық тексеру жүргізу.

	6
	Алдын ала диагноз қою.
	Шағымдар, ауру анамнезі, өмір анамнезі және физикалық тексеру негізінде алдын ала диагноз қойылды.

	7
	Аспаптық және зертханалық зерттеулер жүргізу.
	Алдын ала диагнозды растау үшін, қажетті аспаптық және зертханалық зерттеулерді дұрыс таңдау. (Мысалы: ЖҚА, ЖЗА, қанның биохимиялық талдауы, кардиомаркерлер, қанның газдық құрамы, КТ, қажет болған жағдайда МРТ және т.б.) 

	8
	Қорытынды диагнозды қою.
	Шағымдар, ауру анамнезі, өмір анамнезі, зертханалық және аспаптық зерттеулер нәтижелері негізінде нақты диагнозды қою. 

	9
	Қазақстан Республикасы Денсаулық сақтау министрлігінің осы ауру/жағдайды емдеу хаттамасына сәйкес емдеуді бастау. 
	Емдеу-сауықтыру іс-шараларының жоспарын ҚР ДСМ емдеу хаттамаларына сәйкес құрастыру. Қажетті араласуларды орындау. Препараттар мен дозаларды дұрыс таңдау.  

	10
	Пациентті жүргізудің тактикасын анықтау.   
	Төсек режимінің сақталуын қамтамасыз ету. Жедел жәрдем бригадасының келуін күтіп, науқасты ауруханаға жатқызуға тапсыру.  


Дағдыны меңгеруге арналған материалдық-техникалық база
«Виртуалды пациент дәрігердің клиникалық ойлау қабілетін қалыптастыру құралы ретінде» дағдысы планшеттермен жабдықталған екі интерактивті үстелде Body Interact және Academix виртуалды пациенттерін пайдалану арқылы жүргізіледі.
Неліктен дәл осы платформалар:
Body Interact студентке клиникалық сценарий форматында виртуалды пациентпен жұмыс істеуге мүмкіндік береді: студент шағымдар мен анамнезді өз бетінше жинайды, виртуалды тексеру жүргізеді, зерттеулер тағайындайды, алынған нәтижелерді интерпретациялайды, диагностикалық болжам қалыптастырады және емдеу тактикасын таңдайды. Платформа дәрігер қабылдаған шешімдерге байланысты виртуалды пациенттің жағдайының өзгеруін модельдейді.
Academix клиникалық ойлауды және виртуалды клиникалық жағдайлармен жұмыс істеуді үйретуге арналған интерактивті платформа ретінде қолданылады. Студент диагностикалық сценарийді кезең-кезеңімен өтіп, алынған ақпаратты талдайды және пациентті әрі қарай жүргізу бойынша шешімдер қабылдайды.

Жұмысты ұйымдастыру

Сабақ бір уақытта екі үстелде жүргізіледі: студенттер планшеттерде іске қосылған виртуалды клиникалық сценарийлермен жұмыс істейді. Жұмыс жеке түрде немесе шағын топтарда орындалуы мүмкін, кейін клиникалық шешімдер талқыланады.

Сабақтың негізгі мақсаты-жекелеген практикалық манипуляцияларды орындау емес, ақпарат жинау мен дифференциалды диагноз қатарын қалыптастырудан бастап, диагноз қоюға, қажетті зерттеулер мен емді таңдауға дейінгі клиникалық шешім қабылдау үдерісін жүйелі түрде қалыптастыру.

Нақты жұмыс жүргізілетін құрал:

Планшеттермен жабдықталған 2 интерактивті үстел-Body Interact және Academix виртуалды пациенттері. Бұл үйлесім 5-курс студенттеріне қауіпсіз виртуалды ортада клиникалық ойлау қабілетін дамытуға мүмкіндік береді. Мұнда диагностикалық және емдік шешімдердің ықтимал салдарын нақты пациентке қауіп төндірмей талдауға болады.

